Vithimiris

Vithimiris oli gootteihin kuuluneiden greuthungien kuningas lyhyen aikaa noin vuonna 376. Hänestä tuli kuningas Ermanarikin kuoleman jälkeen. Vithimiris pystyi aluksi vastustamaan alaaneja palkattuaan osan hunnien heimoista goottien puolelle, mutta kärsittyään useita tappioita hän sai lopulta surmansa taistelussa. Vithimirisin kuoleman jälkeen greuthungeja johtivat kokeneet sotapäälliköt Alatheus ja Saphrax Vithimirisin alaikäisen pojan Viderichuksen nimissä.

Lähteet 

Goottien kuninkaat
Vuonna 376 kuolleet
Syntymävuosi tuntematon